
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕ ΥΧΟΣ ΔΕΥΤΕΡΟ _ Αρ. Φύλλου 571 

~~~ 16 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΩΑΚΕΙΜΕΙΟ ΕΚΚΛΗΣΙΑΣΤΙΚΟ ΙΔΡΥΜΑ 
ΥΠΟΤΡΟΦΙΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΞΑΝ¬ 
ΘΗΣ ΚΑΙ ΠΕΡΙΘΕΩΡΙΟΥ» και κύρωση του οργανι¬ 
σμού αυτού . 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση κυριότητας κοινοχρήστων εποικιστικών 
εκτάσεων στην Κοινότητα Αμπελιάς Ν. Ιοκιννί- 

νων. 

1 θετής απαγόρευση Θήρας στο περιαστικό δάσος Λό¬ 
φου ΓΟΡΙΤΣΑ - Βόλου Ν. Μαγνησίας. 

δετής απαγόρευση Θήρας σε δασική έκταση ΝΕΟΧΩ- 

ΡΙΟΥ - Μαγνησίας. 

Υποβολή εκπρόθεσμης γνωστοποίησης της συγκέ¬ 
ντρωσης των εταιριών «ΜΗΧΑΝΙΚΗ» Α.Ε. και 
«ΗΦΑΙΣΤΟΣ» Α.Ε.Α.Β.τ.Ε. 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς ιδρύματος με την 
επωνυμία «ΙΩΑΚΕΙΜΕΙΟ ΕΚΚΛΗΣΙΑΣΤΙΚΟ ΙΔΡΥΜΑ 
ΥΠΟΤΡΟΦΙΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΞΑΝΘΗΣ 
ΚΑΙ ΠΕΡΙΘΕΩΡΙΟΥ» και κύρωση του οργανισμού αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 17.195/15.11.1995 πράξη του συμβολαιο¬ 
γράφου Ξάνθης Μωϋσή Βασιλείου Τσελεπίδη με την 
οποία ο Αναστάσιος Άνθιμος Αραμπατζόγλου σύστησε 
κοινωφελές ίδρυμα με την επωνυμία «ΙΩΑΚΕΙΜΕΙΟ ΕΚ¬ 
ΚΛΗΣΙΑΣΤΙΚΟ ΙΔΡΥΜΑ ΥΠΟΤΡΟΦΙΩΝ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΞΑΝΘΗΣ ΚΑΙ ΠΕΡΙΘΕΩΡΙΟΥ» και με έδρα 
την πόλη της Ξάνθης. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 19.3.1996 γνωμοδότηση του Συμβουλίου 
Εθνικών Κληρ/των. 

4. Την αριθ. 411/24.1.1996 απόφαση του Πρωθυπουρ¬ 
γού και του Υπουργού Οικονομικών, με την οποία ανατέ¬ 
θηκαν αρμοδιότητες στους Υφυπουργούς Οικονομικών 
(Φ.Ε.Κ. 58 Β729.1.1996). 

Με πρόταση του Υπουργού Εθνικής Παιδείας και θρη- 
1 ακευμότων και του Υφυπουργού Οικονομικών αποφασί¬ 
ζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 

1 με την επωνυμία «ΙΩΑΚΕΙΜΕΙΟ ΕΚΚΛΗΣΙΑΣΤΙΚΟ 
ΙΔΡΥΜΑ ΥΠΟΤΡΟΦΙΩΝ ΤΗΣ ΙΕΡ/^Σ ΜΗΤΡΟΠΟΛΕΩΣ 

2 ΞΑΝΘΗΣ ΚΑΙ ΠΕΡΙΘΕΩΡΙΟΥ» η οποία έγινε από τον ΑΝΑ¬ 
ΣΤΑΣΙΟ ΑΝΘΙΜΟ ΑΡΑΜΠΑΤΖΟΓΛΟΥ με την αριθ. 

17195/15.11.1995 πράξη του συμβολαιογράφου Ξάνθης 
Μωϋσή Βασιλείου Τσελεπίδη. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτείσ και τον έλεγχο των Υπουρ- 
γών Οικονομικών, και Εθνικής Παιδείας και θρησκευμά¬ 
των και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του ΑΝ 2039/ 
1939 και των διαταγμάτων που εκδόθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΩΑΚΕΙΜΕΙΟ ΕΚΚΛΗΣΙΑΣΤΙΚΟ 
ΙΔΡΥΜΑ ΥΠΟΤΡΟΦΙΩΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΞΑΝΘΗΣ ΚΑΙ ΠΕΡΙΘΕΩΡΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινοκρελές ίδρυμα με την επωνυμία «ΙΩΑΚΕΙ- 
ΜΕΙΟ ΕΚΚΛΗΣΙΑΣΤΙΚΟ ΙΔΡΥΜΑ ΥΠΟΤΡΟΦΙΩΝ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΞΑΝΘΗΣ ΚΑΙ ΠΕΡΙΘΕΩΡΕΙΟΥ», 
που συστήθηκε από τον Αναστάσιο Άνθιμο Αραμπατζό¬ 
γλου με την αριθ. 17195/15.11.1995 πράξη του συμβο¬ 
λαιογράφου Ξάνθης Μωϋσή Βασιλείου Τσελεπίδη, αποτε¬ 
λεί νομικό πρόσωπο ιδιωτικοί δικαίου και διέπεται από τις 

διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Ξάνθης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον φέρει απεικόνιση του Τίμιου 
Προδρόμου μετά σταυρού και το έτος έγκρισης της σύ¬ 
στασής του. 

Αρθρο 2 
Σκοπός 

Σκοπός του ιδρύματος είναι; Η παροχή υποτροφιών σε 
φοιτητές των θεολογικών Σχολών Θεσσαλονίκης και Αθη¬ 
νών αποφοίτους του Εκκλησιαστικού Λυκείου Ξάνθης, οι 
οποίοι κατάγονται από την περιφέρεια της Ιεράς Μητρο- 
πόλεο)ς Ξάνθης και Περιθεωρίου. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσό των δέκα 
εκατομμυρίων (10.000.000) δρχ., το οποίο αποτελεί ανα¬ 
παλλοτρίωτη κατάθεση. 

2. Πόροι του ιδρύματος είναι: 

α. Τα εισοδήματα από την εκμετάλλευση των περιου¬ 
σιακών του στοιχείων. 

β. Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ. Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές οποιουδήποτε φυ¬ 
σικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο, που αποτελείται από τους: 

α) Εκάστοτε Μητροπολίτη Ξάνθης και Περιθεωρίου ως 
Πρόεδρο, αναπληρωμένου σε περίπτωση αποπσίησης ή 
παραίτησής του από τον εκάστοτε Πρωτοσύγγελο της Ιε¬ 
ράς Μητρόπολης Ξάνθης και Περιθεωρίου. 

β) Εκάστοτε Δήμαρχο Ξάνθης. 

γ) Εκάστοτε Πρόεδρο του Εμπορικού και Βιομηχανικού 
Επιμελητηρίου Ξάνθης. 

δ-ε) Δύο μέλη τα οποία διορίζονται από τον Πρόεδρο και 
των οποίων η θητεία είναι τριετής και μπορεί να ανανεω¬ 
θεί. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτοκιη αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
πστε λόγσ, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939, με οποιο- 
δήποτε κατάλληλο πρόσωπο της κοινωνίας της Ξάνθης. 

Σε περίπτωση που κανένα μέλος του Διοικητικού Συμ¬ 
βουλίου δεν αποδεχθεί την ιδιότητα του μέλους αυτού, ο 
Πρόεδρος δικαιούται να ορίσει μόνος του όλα τα υπόλοιπα 
μέλη κατά την κρίση του. 


4. Το Διοικητικό Συμβούλιο συνεδριάζει τακτικά κάθε 
έξι μήνες και εκτάκτως όποτε το ζητήσει ο Πρόεδρος ή 
δύο (2) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών. 

7. Σε περίπτοίση που κάποιο μέλος του Διοικητικού 
Συμβουλίου απουσιάζει αδικαιολόγητα από δύο (2) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 τσυ παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τουςχωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας τσυ ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος (Φ.Ε.Κ. 552 Α'). 

Μαζί με τον απολογισμό, καταρτίζει, ψηφίζει και υπσ- 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στσν εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τσυς όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέοη με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κλη¬ 
ρονομιών κληροδοσιών και δωρεών, καθώς και για 

την ανακήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο οε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 


Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτροφιών 

1. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος του παρόντος οργανισμού, του Α.Ν. 
2039/1939 και του από 18.8.1941 Καν. Δ/τος (Φ.Ε.Κ. 
286/Α’). 

2. Το Διοικητικό Συμβούλιο του ιδρύματος προκυρύσσει 
δημόσια τις συγκεκριμένες υποτροφίες, καθορίζοντας τα 
απαραίτητα δικαιολογητικά που θα συνοδεύουν τις αιτή¬ 
σεις των ενδιαφερομένων. 

Η προκήρυξη των υποτροφιών τοιχοκολλείται με απο¬ 
δεικτικό στα Γ ραφεία της Ιεράς Μητρόπολης Ξάνθης και 
Περιθεωρίου, στο δημοτικό κατάστημα του Δήμου Ξάνθης 
και στον Ιερό Ναό της Μητρόπολης Ξάνθης και Περιθεω- 
ρίου, τουλάχιστον δέκα ημέρες πριν από τη λήξη της ημε¬ 
ρομηνίας υποβολής αιτήσεων. 

Το Διοικητικό Συμβούλιο εξετάζει τις αιτήσεις των υπο¬ 
ψηφίων και ανακηρύσσει τους επιτυχόντες με αιτιολογη¬ 
μένη απόφασή του. 

Άρθρο 10 

Χορήγηση Υποτροφιών 

1. Το ποσό της μηνιαίας υποτροφίας κάθε υποτρόφου 
και ο αριθμός αυτών καθορίζεται με απόφαση του Διοικη¬ 
τικού Συμβουλίου, ανάλογα με το ύψος των καθαρών εσό¬ 
δων του ιδρύματος, πάντοτε όμως μέσα στα όρια που ορί¬ 
ζονται από τις διατάξεις της συστατικής πράξης του ιδρύ¬ 
ματος, του άρθρου 54 του Α.Ν. 2039/1939 και του άρ¬ 
θρου 28 του από 18.8.1941 σχετικό Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 25, 26 και 27 
του από 18.8.1941 Καν.Δ/τος (Φ.Ε.Κ. 286/Α·). 

3. Η χορήγηση της υποτροφίας διακόπτεται όταν εκλεί- 
ψουν οι λόγοι οικονομικής αδυναμίας του υποτρόφου ή 
εκλείψει κάποια από τις προϋποθέσεις χορήγησής της ή 

όταν δεν επιτύχει, για λόγους που οφείλονται σε αυτόν, να 
περατώσει όλα τα μαθήματα του εκάστοτε εξαμήνου ή 
όταν προβεί σε βαρύ ηθικό παράπτωμα και συμπεριφορά 
αντίθετη με τα χρηστά ήθη. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίσδσ, η οπαία αρχίζει την 1 η ΙανσυαρΙσυ και λή¬ 
γει την 31η. Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης τσυ σχετικσύ Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (Φ.Ε.Κ. 552 Α ). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Βιβλίσ - μητρώσ υπστρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτρσφίας κάθε υποτρόφσυ και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν.Δ/τος. 

2) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στσιχείων, τα οπαία κρίνει ότι είναι απαραίτητα 
για την παρακολσύθηση της διαχείρισης της περισυσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμσύ 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέχεται με τον όρο του ανα- 


παλλοτριώτου στο Κέντρο Νεότητος της Ιεράς Μητρόπο¬ 
λης Ξάνθης και Περιθεωρίου. 

Στον Υπουργό Εθνικής Παιδείας και θρησκευμάτων και 
τον Υφυπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 1 Ιουλίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ « ΘΡΗΣ/ΤΟΝ 

ΓΕΩΡΓΙΟΣ ΔΡΥΣ ΓΕΩΡ. ΠΑΠΑΝΔΡΕΟΥ 

- 4 - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 16138 (2) 

Μεταβίβαση κυριότητας κοινοχρήστων εποικιστικών 
εκτάσεων στην Κοινότητα Αμπελιάς Ν. ίωαννίνων. 

Ο ΑΝΑΠΛΗΡΩΤΗΣ 
ΠΕΡίΦ/ΚΟΥ Δ/ΝΤΗ Ν. ΙΩΑΝΝΙΝΩΝ 

Έχοντας υπόψη: 

Τις διατάξεις των άρθρων: 

α) 197 του Αγροτικού Κώδικα (Φ.Ε.Κ. τ.Α' 342/ 
1949). 

β) 15 του Ν.Δ. 216/1973 (ΦΕΚ τ.Α’ 271/1973). 
γ) Του Β.Δ. 709/1970 (ΦΕΚ τ.Α’ 235/1970). 
δ) 3 του Ν. 2218/1994 (ΦΕΚ τ.Α’ 90/1994). 
ε) 4 του Ν. 2240/1994 (ΦΕΚ τ.Α' 153/1994). 
στ) 14 του Ν. 2399/1996 (ΦΕΚ τ.Α’ 90/1996). 

2. Τα κτηματολογικά στοιχεία της οριστικής διανομής 
έτους 1930 του συνοικισμού του αγροκτήματος «ΑΜΠΕ¬ 
ΛΙΑ», που κυρώθηκαν με το από 18.3.1936 Δ/γμα (ΦΕΚ 
τ.Α’ 160/1936 και τις μεταγενέστερες μεταβολές των. 

3. Το αριθ. 6383/21.6.1996 έγγραφο της Δ/νσεοος Γε- 
ωργίας της Νομαρχιακής Αυτοδιοίκησης Ιοοαννίνων για το 
αντικείμενο του θέματος. 

4. Την αριθ. 6301/5.6.1986 απόφαση του Νομάρχη Ιω- 
αννίνων (ΦΕΚ 535/30.7.86 τ.Β’). 

5. Το γεγονός ότι η παρούσα απόφαση δε δημισυργεί 
δαπάνη στσ Δημόσια, αποφασίζουμε: 

Συμπληρώνουμε την ανωτέρω απόφαση του Νομάρχη 
Ιωαννίνων και μεταβιβάζουμε κατά πλήρες δικαίωμα κυ¬ 
ριότητας και χωρίς τίμημα στο νομικό πρόσωπο της Κοινό¬ 
τητας Αμπελιάς Νομού Ιωαννίνων τις κατωτέρω, κατά την 
έννοια του άρθρου 31 του Αγροτικού Κώδικα, κοινόχρη¬ 
στες εκτάσεις της οριστικής διανομής έτους 1930 του συ¬ 
νοικισμού του αγροκτήματος «ΑΜΠΕΛΙΑ» του Νομού Ιω¬ 
αννίνων. 

Κοινά 

αριθ. τεμαχ. 36 εμβαδού 0.525 τ.μ. Καταστήματα 
αριθ. τεμαχ. 43 εμβαδού 0.360τ.μ. οικόπεδο για ίδρυση 
Κοιν. Κτιρίου 

αριθ. τεμαχ. 38 εμβαδού 0.590 τ.μ. Αλώνια. 

Η απόφαση αυτή να δημοσιευθεί στην Εφημερίδα της 
Κυβερνήσεοϊς. 

Ιωάννινα, 24 Ιουνίου 1996 

Με εντολή Γεν. Γραμματέα Περ/ρειας Ηπείρου 
Ο Αναπληρωτής Περιφ/κού Δ/ντή 
ΒΑΣΙΛΕΙΟΣ ΧΗΤΑΣ 

-♦- 

Αριθ. 1521 (3) 

1 θετής απαγόρευση Θήρας στο περιαστικό δάσος Λόφου 
ΓΟΡΙΤΣΑ - Βόλου Ν. Μαγνησίας. 

Ο ΑΝΑΠΛΗΡΩΤΗΣ 
ΠΕΡΙΦ/ΚΟΥ Δ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αντικαταστάσεως και συμπληρώσεως διατάξεων τι- 
νών του Νομοθετικού Διατάγματος 86/1969 περί Δασικού 
Κωδικός». 

2. Τις διατάξεις της αριθ. 414985/29.11.1985 (ΦΕΚ 
757/Β718.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α/ 

22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90/Α/ 

13.6.1994) «Ίδρυση Νομαρχιακής Αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α/ 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/86 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ Α 154/10.9.1992). 

7. Την 2770/96 εισήγηση του Δασαρχείου Βόλου σε 
συνδυασμό με τη σκοπιμότητα απαγόρευσης του κυνη¬ 
γιού για την προστασία ανάπτυξη, αναπαραγωγή και εκμε¬ 
τάλλευση του θηρσματικού πλούτου και της άγριας πανί¬ 
δας της Χώρας μας, αποφασίζουμε: 

Απαγορεύουμε το κυνήγι όλων των θηραμάτων για 10 
χρόνια από 1.8.96 μέχρι 31.7.2006, σε έκταση 900 
στρεμμάτων στη θέση «ΓΟΡΙΤΣΑ» περιοχής Αλλης Με¬ 
ριάς - Ανακασιάς - Άνω Βόλου 6 Αγ. Ονουφρίου Ν. Μα¬ 
γνησίας, που ορίζεται ως εξής: 

Α. Με οριοθετημένη έκταση τσιμεντοβιομηχανίας 
Α.Γ.Ε.Τ. ΗΡΑΚΛΗΣ 

Δ. Με όρια κατοικημένης περιοχής Δήμου Βόλου. 

Β. Με όρια κατοικημένης περιοχής Δήμου Βόλου και δα¬ 
σική έκταση Ανακασιάς κ.λπ. 

Ν. Με επαρχιακό δρόμο Βόλου - Αγριός. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 


Κυβερνήσεως (άρθρο 3 Ν. 177/75 ΦΕΚ 205/Α/1975) και 
θα ισχύει από το κυνηγετικό έτος 1996 - 1997). 

Βόλος, 3 Ιουλίου 1996 

Ο Αναπληρωτής Περιφ/κού Δ/ντή 
ΑΘΑΝΑΣΙΟΣ ΓΚΑΡΑΓΚΑΝΗΣ 

-♦- 

Αριθ. 1519 (4) 

5ετής απαγόρευση Θήρας σε δασική έκταση ΝΕΟΧΩΡΙΟΥ 
- Μαγνησίας. 

Ο ΑΝΑΠΛΗΡΩΤΗΣ 
ΠΕΡΙΦ/ΚΟΥ Δ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αντικαταστάσεως και συμπληρώσεως διατάξεων τι- 
νών του Νομοθετικού Διατάγματος 86/1969 περί Δασικού 
Κώδικας». 

2. Τις διατάξεις της αριθ. 414985/29.11.1985 (ΦΕΚ 
757/Β718.12.1985) Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α7 

22.3.1993) «περί καθορισμού αρμοδιοτήτων που διατη¬ 
ρούνται από τον Υπουργό και τις περιφερειακές αρχές ή 
όργανα διανομαρχιακού επιπέδου του Υπουργείου Γεωρ¬ 
γίας». 

4. Τις διατάξεις του Ν. 2218/1994 (ΦΕΚ 90/Α/ 

13.6.1994) «Ίδρυση Νομαρχιακής Αυτοδιοίκησης, τροπο¬ 
ποίηση διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α/ 

16.9.1994) «συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις». 

6. Το άρθρο 29Α του Ν. 1558/86 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ Α 154/10.9.1992). 

7. Την 1519/96 εισήγηση του Δασαρχείου Βόλου σε 
συνδυασμό με τη σκοπιμότητα απαγόρευσης του κυνη¬ 
γιού για την προστασία, ανάπτυξη, αναπαραγωγή και 
εκμετάλλευση του θηρσματικού πλούτου και της άγριας 
πανίδας της Χώρας μας, αποφασίζουμε: 

Απαγορεύουμε το κυνήγι όλων των θηραμάτων για (5) 
χρόνια από 1.8.96 μέχρι 31.7.2001 σε έκταση 10.560 
στρεμμάτων, στη θέση «Σβάλα, Χούνες» κ.λπ. περιοχής 
Κοινότητας Νεοχωρίου του Νομού Μαγνησίας που ορίζε¬ 
ται ως εξής: Δ.θ. Σβάλα, αγροδασικός δρόμος προς Πανα¬ 
γία, ακτή Πλάκα ακτή Ανάληψη, αγροδασικός δρόμος 
προς Άγ. Δημήτριο, Δθ Χούνες, Πλατειά Στράτα, αγροδα- 
σικός δρόμος προς θέσεις Κοκκάλι (Διασταύρωση), Βρω- 
μονέρι, Ασκαλίτσες, Σβάλα. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ 205/Α/1975) και 
θα ισχύει από το κυνηγετικό έτος 1996 - 1997). 

Βόλος, 3 Ιουλίου 1996 

Ο Αναπληρωτής Περιφ/κού Δ/ντή 
ΑΘΑΝΑΣΙΟΣ ΓΚΑΡΑΓΚΑΝΗΣ 

(5) 

ΑΠΟΦΑΣΗ ΑΡΙΘ. 27/96 

Υποβολή εκπρόθεσμης γνωστοποίησης της συγκέντρω¬ 
σης των εταιριών «ΜΗΧΑΝΙΚΗ» Α.Ε. και «ΗΦΑΙΣΤΟΣ» 
Α.Ε.Α.Β.Τ.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Β' 

Η Επιτροπή Ανταγωνισμού - Τμήμα Β' συνεδρίασε σύμ¬ 
φωνα με την υπ’ αριθ. 1/1995 απόφασή της, στην αίθουσα 
611 του Υπουργείου Ανάπτυξης (Γ.Γ. Εμπορίου) την 29 Απρι¬ 
λίου 1996 και ώρα 12 μ.μ. με την εξής σύνθεση: 

Προεδρεύων: Βλάσιος Ασημακόπουλος. 

Μέλη: Παναγιώτης Μαντζουράνης (εισηγητής), κωλυο- 
μένου του τακτικού μέλους Χαριλάου Χάρακα, Μελίνα 
Μουζουράκη, Ιωάννης Κατσουλάκος. 

Γραμματέας: Αλεξάνδρα - Μαρία Ταραμπίκου. 

θέμα της συνεδριάσεως η υποβολή εκπρόθεσμης γνω¬ 
στοποίησης της συγκέντρωσης των εταιριών «ΜΗΧΑ¬ 
ΝΙΚΗ» Α.Ε. και «ΗΦΑΙΣΤΟΣ» Α.Ε.Α.Β.Τ.Ε. 

Η καθής εταιρία «ΜΗΧΑΝΙΚΗ» Α.Ε. παρίστατο στη συ¬ 
νεδρίαση δια του πληρεξουσίου δικηγόρου της, Νικολάου 
I. Καμπά. 

Στην αρχή της συζητήσεως το λόγο έλαβε η Γενική Ει- 
σηγήτρια Σοφία Καμπερίδου, η οποία ανέπτυξε την έγ¬ 
γραφη εισήγηση της Γραμματείας της Επιτροπής Ανταγω¬ 
νισμού επί της υποθέοεως και πρότεινε την επιβολή προ¬ 
στίμου κατά της καθής για εκπρόθεσμη γνωστοποίηση 
συγκέντρωσης, κατ’ εφαρμογή του άρθρου 4α παρ. 5 του 
Ν. 703/77, όπως ίσχυε κατά την κρίσιμη περίοδο. Στη συ¬ 
νέχεια το λόγο έλαβε η καθής, ανέπτυξε τις απόψεις της 
και έδωσε τις πληροφορίες και τις διευκρινίσεις που ζήτη¬ 
σαν ο Προεδρεύων και τα μέλη της Επιτροπής που έλαβαν 
το λόγο και ζήτησε την με επιβολή προστίμου για εκπρό¬ 
θεσμη γνωστοποίησης συγκέντρωσης, αναφερόμενη στο 
από 18.4.1996 υποβληθέν υπόμνημά της. 

Ζήτηοε δε από την Επιτροπή και εξέτασε ως μάρτυρα 
τον Οικονομικό Διευθυντή της, Γεράσιμο Αρακάτο. Κατό¬ 
πιν σχετικού αιτήματος της καθής, της εδόθη προθεσμία 
να προσκομίσει συμπληρωματικό υπόμνημα, μέχρι την 7 
Μαΐου 1996. 

Η Επιτροπή Ανταγωνισμού Τμήμα Β’ συνήλθε σε διά¬ 
σκεψη την 29 Μαΐου 1996 και ώρα 11 π.μ. στην αίθουσα 
611 του Υπουργείου Ανάπτυξης (Γ.Γ. Εμπορίου), κατά την 
οποία, αφού έλαβε υπόψη της τα στοιχεία του φακέλλου, 
την εισήγηση της Γραμματείας της Επιτροπής Ανταγωνι¬ 
σμού, τις απόψεις που διετύπωσε, εγγράφως και προφο- 
ρικώς η καθής κατά τη συζήτηση της υποθέοεως την 29 
Απριλίου 1996, την κατάθεση του μάρτυρος και τα υπο- 
βληθέντα υπομνήματα, ΣΚΕΦΘΗΚΕ ΩΣ ΕΞΗΣ: 

Επειδή σύμφωνα με την παράγραφο 5 του άρθρου 4α 
του Ν. 703/77 όπως αυτό προστέθηκε με το άρθρο 2 του 
Ν. 1934/91 «Ο Υπουργός Εμπορίου μπορεί, μετά απά 
γνώμη της Επιτροπής Ανταγωνισμού, να επιβάλλει πρό¬ 
στιμο ύψους μέχρι 3% του συνολικού κύκλου εργασιών, 
όπως αυτός ορίζεται στο άρθρο 4ε σε περίπτωση υπαιτίου 
παραλείψεο)ς της υποχρέωσης προς γνωστοποίηση». Η 
διάταξη, όμως, αυτή, κατά το μέρος που καθιστά αρμόδιο 
να επιβάλλει πρόστιμο τον Υπουργό Εμπορίου (μετά από 
γνώμη της Επιτροπής Ανταγωνισμού) πρέπει να θεωρηθεί 
κατηργημένη, καθόσον κατά την παρ. 4 του ίδιου άρθρου, 
όπως αυτό αντικαταστάθηκε από το άρθρο 2 παρ. 2 του Ν. 


2296/95 και ισχύει από 24.2.95, κατά το άρθρο 8 του 
ίδιου νόμου, η πιο πάνω εξουσία του Υπουργού Εμπορίου 
να επιβάλλει πρόστιμο, περιήλθε στην Επιτροπή Ανταγω¬ 
νισμού η οποία αρμοδίως επιλαμβάνεται της υπό κρίση 
υποθέσεως αφορώσης εκπρόθεσμη γνωστοποίηση συ¬ 
γκέντρωσης επιχειρήσεων. 

Επειδή σύμφωνα με το άρθρο 4 του Ν. 703/77 όπως 
αυτό αντικαταστάθηκε με το άρθρο 1 του Ν. 1934/91 και 
ίσχυε κατά την κρίσιμη περίοδο της συγκέντρωσης 
(12.7.1994), συγκέντρωση πραγματοποιείται όταν: 

α) συγχωνεύονται με κάθε τρόπο δύο ή περισσότερες 
επιχειρήσεις οποιοσδήποτε μορφής, 

β) ένα ή περισσότερα πρόσωπα που ελέγχουν ήδη του¬ 
λάχιστο μία επιχείρηση ή μία ή περισσότερες επιχειρή¬ 
σεις, αποκτούν άμεσα ή έμμεσα, τον έλεγχο του συνόλου 
ή τμημάτων μιας ή περισσοτέρων άλλων επιχειρήσεων. 

Ως έλεγχος νοείται η δυνατότητα καθορισμού της δρά¬ 
σης μιας επιχείρησης, που επιτυγχάνεται με την απόκτηση 
περιουσιακών στοιχείων ή δικαιωμάτων συμμετοχής στην 
επιχείρηση. 

Επειδή, στο άρθρο 4α του Ν. 703/1977 όπως αυτό προ¬ 
στέθηκε με το άρθρο 2 του Ν. 1934/91 και ίσχυε κατά τον 
κρίσιμο χρόνο, ορίζεται ότι: «1. Κάθε συγκέντρωση επιχει¬ 
ρήσεων πρέπει να γνωστοποιείται εντός μηνός από την 
πραγματοποίησή της στην ορμόδια για τον ανταγωνισμό 
υπηρεσία του Υπουργείου Εμπορίου. 2. Κατ' εξαίρεση δεν 
απαιτείται γνωστοποίηση όταν: το μερίδιο συμμετοχής 
στην αγορά των αγαθών ή υπηρεσιών που αφορά η συγκέ¬ 
ντρωση, αντιπροσωπεύει στην εθνική αγορά ή σε ένα ση¬ 
μαντικό τμήμα της μέχρι 10% του συνολικού κύκλου εργα¬ 
σιών ή β) ο συνολικός κύκλος εργασιών όλων των επιχειρή¬ 
σεων που συμμετέχουν στη συγκέντρωση, κατά τα οριζό¬ 
μενα στο άρθρο 4ε, δεν υπερβαίνει στην εθνική αγορά το 
σε δραχμές ισόποσο των δέκα εκατομμυρίων 
(10.000.000) Ευρωπαϊκών λογιστικών μονάδων (ΕΟΙΙ)» 

Εξάλλου, στο άρθρο 4ε του Ν. 703/1977, όπως αυτό 
προστέθηκε με το άρθρο 2 του Ν. 1934/91 και ίσχυε κατά 
τον κρίσιμο χρόνο ορίζεται ότι: α) Το μερίδιο συμμετοχής 
στην αγορά που αναφέρεται στα άρθρα 4α, παρ. 2 περ. α’ 
και 4β, παρ. 2α· αντιστοιχεί στο άθροισμα όλων των μερι¬ 
δίων αγοράς που κατέχουν οι συμμετέχουσες επιχειρή¬ 
σεις στην εθνική αγορά ή στο τμήμα της εθνικής αγοράς, 
που αφορά η συγκέντρωση. 2. Ο συνολικός κύκλος εργα¬ 
σιών που αναφέρεται στα άρθρα 4α, παρ. 2 περ. β' και 4β, 
παρ. 2 περ. β' αντιστοιχεί στο άθροισμα των κύκ.λων εργα¬ 
σιών των συμμετεχουοών επιχειρήσεων για το σύνολο των 
προϊόντων που πωλήθηκαν και των υπηρεσιών του υπό 
εξέταση κλάδου που προσφέρθηκαν κατά την τελευταία 
οικονομική χρήση, πριν από την αφαίρεση των φόρων και 
λοιπών τελών...». 

Από το συνδυασμό των ως άνω διατάξεων προκύπτει ότι 
υποχρέωση για την γνο)στοποίηση μιάς συγκέντρωσης δεν 
υφίσταται είτε όταν το μερίδιο συμμετοχής στην αγορά 
των αγαθών ή υπηρεσιών που αφορά η συγκέντρωση, 
αντιπροσωπεύει στην εθνική αγορά ή οε ένα σημαντικό 
τμήμα της μέχρι 10% του συνολικού κύκλου εργασιών είτε 
όταν το άθροισμα των κύκλων εργασιών όλων των επιχει¬ 
ρήσεων που συμμετέχουν στη συγκέντρωση δεν υπερβαί¬ 
νει στην εθνική (Ελληνική) αγορά το σε δραχμές ισόποσο 
των δέκα εκατομμυρίων (10.000.000) Ευρωπαϊκών λογι¬ 
στικών μονάδων (ΕΟΙΙ), με την έννοια ότι για τον υπολογι¬ 
σμό του ως άνω κύκλου εργασιών λαμβάνεται υπόψη όχι 

το σύνολο των πωλήσεων προϊόντων και η παροχή υπηρε¬ 
σιών που προσφέρονται από τις συμμετέχουοες στη συ¬ 
γκέντρωση επιχειρήσεις αλλό μόνο πωλήοεις προϊόντων ή 
προσφερθεΐσες υπηρεσίες των εν λόγω επιχειρήσεων 
που αφορούν τον υπό εξέταση κλάδο. Ως «υπό εξέταοη 
κλάδος» δε πρέπει να θεωρείται ο κλάδος που αποτελεί 
αντικείμενο επιχειρηματικής δραστηριότητας της επιχεί¬ 
ρησης της οποίας μεταβάλλεται, δια της συγκεντρώσεως, 
το ιδιοκτησιακό καθεστώς ή της οποίας αποκτάται ο έλεγ¬ 
χος είτε δια της αποκτήσεως των μετοχών της είτε κατ’ 
άλλο προβλεπόμενο από το άρθρο 4 του Ν. 703/1977 
τρόπο. 

Επειδή στην υπό κρίση υπόθεση από τα στοιχεία που 
συγκεντρώθηκαν από τη Γραμματεία της Επιτροπής Αντα¬ 
γωνισμού και προσκομίσθηκαν από την καθής, προκύ¬ 
πτουν τα εξής: 

Το 1992 η εταιρεία «ΣΩΛΗΝΟΥΡΓΕΙΑ ΑΘΗΝΩΝ» Α.Ε. 
ετέθη, με αποφάσεις του Εφετείου Αθηνών, οε καθεστώς 
ειδικής εκκαθάρισης του άρθρου 46α του Ν. 1892/90 
όπως έχει προστεθεί με το άρθρο 14 του Ν. 2000/91 και 
ως ειδικός εκκαθαριστής ορίσθηκε η «ΤΡΑΠΕΖΑ ΑΘΗ¬ 
ΝΩΝ» Α.Ε. Η εταιρεία αυτή, λόγω του ως άνω καθεστώτος 
της ειδικής εκκαθάρισης, είχε αναοτείλει τη λειτουργία 
της βιομηχανικής μονάδας παραγωγής σωλήνων διαφό¬ 
ρων τύπων (ηλεκτροσυγκολλητών σωλήνων πετρελαίου 
και γεωτρήσεων, χαλυβδοσωλήνων νερού, σωλήνων τε¬ 
χνητής βροχής, κ.λπ.), που διατηρούσε στην περιοχή της 
Κοινότητας Δροσιάς Εύβοιας. 

Η εταιρεία «ΗΦΑΙΣΤΟΣ» Α.Ε.Α.Β.Τ.Ε. με έδρα την 
Αθήνα, ουνεστήθη στις 13.10.1993 από τις εταιρείες 
«ΕΘΝΙΚΗ ΑΝΩΝΥΜΟΣ ΚΤΗΜΑΤΙΚΗ ΚΑΙ ΤΟΥΡΙΣΤΙΚΗ 
ΕΤΑΙΡΕΙΑ» Α.Ε. και την «ΑΝΩΝΥΜΟΣ ΓΕΩΡΓΙΚΗ ΚΑΙ 
ΒΙΟΜΗΧΑΝΙΚΗ ΕΤΑΙΡΕΙΑ Ο ΔΙΟΝΥΣΟΣ» οι οποίες είναι 
μετοχικού ενδιαφέροντος της «ΕΘΝΙΚΗΣ ΤΡΑΠΕΖΑΣ 
ΤΗΣ ΕΛΛΑΔΟΣ» Α.Ε. Ακολούθως, η εταιρεία «ΗΦΑΙ¬ 
ΣΤΟΣ» Α.Ε.Α.Β.Τ.Ε. περιήλθε εξ’ ολοκλήρου στην 
«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ» Α.Ε. Σκοπός της 
εταιρείας, μεταξύ άλλων, ήταν η αγορά, πώληση, μί¬ 
σθωση, εκμίσθωση και εν γένει κάθε είδους διαχείριση και 
αξιοποίηση βιομηχανικών ακινήτων, βιομηχανοστασίων 
και μονάδων παραγωγής σιδήρου, σωλήνων και επεξεργα¬ 
σίας μετάλλων και μηχανολογικών εξοπλισμών πάσης φύ- 
σεως και κινητών πραγμάτων. 

Η εταιρεία «ΜΗΧΑΝΙΚΗ» Α.Ε. έχει σκοπό την ανάληψη 
και κατασκευή κάθε είδους τεχνικών έργων, την εκπό¬ 
νηση μελετών κατασκευής τεχνικών έργων, την ανέγερση 
οικοδομών, την ίδρυση και εκμετάλλευση μονάδων εξόρυ- 
ξης και παραγωγής λατομικών προϊόντων και γενικώς δο¬ 
μικών υλικών, την παραγωγή, διάθεση και εμπορία δομι¬ 
κών υλικών, τη μελέτη, κατασκευή και συναρμολόγηση 
κάθε είδους βιομηχανικού εξοπλισμού και βιομηχανικών 
εγκαταστάσεων, την κατασκευή μηχανημάτων, την κατα¬ 
σκευή, ολικά ή μερικά και την εμπορία αυτοκινήτων, ελκυ- 
στήρων, γεωργικών μηχανημάτων κ.λπ., τη βιομηχανική 
επεξεργασία ξύλου και την παραγωγή, διάθεση και εμπο¬ 
ρία ξυλουργικών κατασκευών. Η ως άνω εταιρεία πραγμα¬ 
τοποίησε το 1994 συνολικό κύκλο εργασιών ύψους 
13.020.0X30.000 δρχ. και το 1993 ύψους 
10.240.000.000 δρχ. 


Στις 12.7.1994, η εταιρεία «ΗΦΑΙΣΤΟΣ» Α.Ε., εξαγό¬ 
ρασε τα στοιχεία του ενεργητικού της παραπάνω αναφε- 
ρόμενης εταιρείας «ΣΩΛΗΝΟΥΡΓΕΙΑ ΑΘΗΝΩΝ» Α.Ε.. 

Την ίδια μέρα δηλ. στις 12.7.94 με ιδιωτικό συμφωνη¬ 
τικό μεταξύ της «ΕΘΝΙΚΗΣ ΤΡΑΠΕΖΑΣ ΤΗΣ Ε/νΛ/^ΟΣ» 
Α.Ε. και της εταιρείας «ΜΗΧΑΝΙΚΗ» Α.Ε. έγινε η μεταβί¬ 
βαση του συνόλου των μετοχών της εταιρείας «ΗΦΑΙ¬ 
ΣΤΟΣ» Α.Ε.Α.Β.Τ.Ε. από την πρώτη (ως μοναδικής μετό¬ 
χου της εταιρείας) στην καθής. 

Ακολούθως, η εταιρεία «ΗΦΑΙΣΤΟΣ» Α.Ε.Α.Β.Τ.Ε.. με¬ 
τονομάσθηκε οε «Ε/ΪΛΗΝΙΚΑ ΣΩΛΗΝΟΥΡΓΕΙΑ» Α.Ε. και 
01 εγκαταστάσεις που απέκτησε από την «ΣΩΛΗΝΟΥΡ- 
ΓΕΙΑ ΑΘΗΝΩΝ» τέθηκαν σε λειτουργία τον Οκτώβριο του 
1994. 

Μετά την από 21.11.94 επιστολή της Δ/νσης Έρευνας 
Αγοράς - Ανταγωνισμού του Υπουργείου Εμπορίου, γνω¬ 
στοποιήθηκε την 27.12.1994 η από 12.7.1994 εξαγορά 
των μετοχών της εταιρείας «ΗΦΑΙΣΤΟΣ» Α.Ε.Α.Β.Τ.Ε. 
από την εταιρεία «ΜΗΧΑΝΙΚΗ» Α.Ε. 

Η εταιρεία «ΜΗΧΑΝΙΚΗ» Α.Ε. ισχυρίοθηκε ότι η εξα¬ 
γορά δεν ενέπιπτε στις διατάξεις του άρθρου 4 παρ. 1 του 
Ν. 703/77 όπως ίοχυε κατά τονχρόνο εξαγοράς των μετο¬ 
χών της εταιρείας «ΗΦΑΙΣΤΟΣ» Α.Ε.Α.Β.Τ.Ε. (12.7.1994) 
πριν την ψήφιση του Ν. 2296/24.2.95. Ο ισχυρισμός αυ¬ 
τός της καθής πρέπει ν' απορριφθεί ως αβάσιμος γιατί, 
κατά τα προεκτεθέντα, δια της απόκτησης των μετοχών 
της εταιρείας «ΗΦΑΙΣΤΟΣ» Α.Ε.Α.Β.Τ.Ε. πραγματοποιεί¬ 
ται συγκέντρωση επιχειρήσεων εμπίπτουσα στην έννοιά 
της ως άνω διατάξεως του νόμου, δεδομένου ότι ο νόμος 
δεν διακρίνει αν η συγκέντρωση πρέπει ν’ αναφέρεται σε 
λειτουργούσες ή μη επιχειρήσεις. 

Επειδή στον υπό εξέταοη, κατά την προεκτεθείσα έν¬ 
νοια, κλάδο παραγωγής σωλήνων, ο κύκλος εργασιών της 
μεν εταιρείας «ΗΦΑΙΣΤΟΣ» Α.Ε.Α.Β.Τ.Ε. ήταν κατά το 
έτος 1993 μηδενικός, κατά δε το έτος 1994 ανήλθε σε 
δρχ. 130.802.950 ή 454.940 ΕΟυ (με ισοτιμία δρχ. / ΕΟυ 
= 288,15 δρχ.) της δε καθής ήταν μηδενικός, ήτοι κάτω 
των ορίων που προβλέπονται στο εδάφιο β’ της παραγρά¬ 
φου 2 του άρθρου 4α του Ν. 703/1977, το μερίδιο δε της 
Ελληνικής αγοράς που αντιπροσώπευε ο ως άνω κύκλος 
εργασιών των συμμετεχουσών στην υπό κρίση συγκέ¬ 
ντρωση επιχειρήσεων ήταν προδήλως κατώτερος ττυ 
ορίου που προβλέπεται οτο εδάφιο α’ της παραγράφου 2 
του άρθρου 4α του Ν. 703/1977, συνάγεται ότι γιο την 
υπό κρίση συγκέντρωση δεν υφίστατο υποχρέωση '/νω- 
στοποίησης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

απεφάσισε την μη επιβολή προστίμου κατά της καθής, δε¬ 
δομένου ότι δεν βαρύνετο με υποχρέωση γνωστοποίησης 
της συγκέντρωσης που πραγματοποιήθηκε με την εξα¬ 
γορά των μετοχών της εταιρείας «ΗΦΑΙΣΤΟΣ» Α.Ε.¬ 
Α.Β.Τ.Ε την 12.7.1996. 

Η απόφαση εκδόθηκε την 28 Ιουνίου 1996. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 3 Ιουλίου 1996 
Ο Προεδρεύων 

ΒΛΑΣΙΟΣ ΑΣΗΜΑΚΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.·Ε.η.Ε 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.ΕΚ. 5248141 

Βιβλιοβήκη παλαιών Φ.Ε.Κ. 5248188 

Οδηγίες γβ δημοσιεύματα Α.Ε.-Ε.Π.Ε. 5248785 

Εγγιηφή Συνδρομητών Φ.Ε.Κ. και 
αποστολή Φ.ΕΚ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 X 423856 

ΠΕΙΡΑΙΑΣ 4136402 

Νικήτα 6-8 Τ.Κ 185 31 4171X7 

ΠΑΤΡΑ {XI) 271249 

Κορίνθου 327 Τ.Κ. 262 23 224561 

(ΟΑΝΝΙΝΑ 

Διοβσπήρβ Τ.Κ. 454 44 (0651) 21X1 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 X 26522 


ΤΙΜΗ ΦΥΛΛΩΝ - Μέχρι 16 σελίδες IX δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από16σελ1δεςκαιύνωπροσαϋξηοη1Χδρχ.ανά8οίλίδοήμέρος«ποϋ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.ΑΕ. Προϋπολογισμού 
2531 

ΚΑΕ εσόδου υπέρ 
ΤΑΠΕΤ 3512 

Α' (Νόμοι, ΠΑ, Συμβάσεις κτλ.) 

Χ.ΟΧ δρχ. 

1.5Χ δρχ. 

§■ (Υπουργικές αποφάσεις κτλ.) 

Μ.(ΧΧ3 . 

2.5Χ · 

Γ (Διορισμοί, απολύσεις κτλ Δημ. Υπαλλήλων) 

10.0Χ . 

5Χ . 

Α' (Απαλλοτριώσεις, πολεοδομία κτλ) 

Χ.ΟΧ . 

2.5Χ · 

ΑναπτυξιακΗν Πράξεων (Τ.Α.Π.Σ.) 

25.0Χ . 

1.250 . 

Μ π Α Α (Διορισμοί κτλ προσωπικού ΝΠΔΔ) 

10.0Χ . 

5Χ · 

Παράρτημα (Πίνακες επιτυχόντων διαγωνισμών) 

5.0Χ . 

250 > 

Δελτίο Βιομηχανικής Ιδιοκτησίας (Δ.Ε.Β.Ι.) 

10.0Χ » 

5Χ » 

Ανιηάιου Ειδικού Δικαστηρίου (Α.Ε.Δ.) 

3.0Χ . 

IX . 

Ανωνύμων Εταιρειών Δ ΕΠ.Ε 

1Χ.0Χ . 

7.5Χ . 

Προκηρύξεων ΑΣ,ΕΠ. 

10.0Χ . 

5Χ » 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ Δ ΕΠ.Ε 

120.0Χ . 

6.0Χ > 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 


ΟΠΟ» με τη φροντίδα του ενδιαφερομένου πρέπει να στέλνεται στττν Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 


ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπρ ά ττεται στην Αθήνα απά το Ταμείο του ΤΑΠΕΤ 
(Κοποδιστρίου 34 - Αθήνα) και στις άλλες πόλεις απά τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαξί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.(Χ?' έως 13.00' 


ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 





























